ประกาศสํานักงานคณะกรรมการอาหารและยาเรื่อง การแสดงฉลากของผลิตภัณฑ์ทําความสะอาด ฆ่าเชื้อ หรือฟอกขาวประเภทผลิตภัณฑ์สําเร็จรูป ที่ประกอบด้วย CHLORINE และCHLORINE RELEASING SUBSTANCES----------------------------------- อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วย CHLORINE และ CHLORINE RELEASING SUBSTANCES ในผลิตภัณฑ์ที่นํามาใช้ในการ ทําความสะอาด ฆ่าเชื้อ หรือฟอกขาว ประเภทสําเร็จรูป ต้องปฏิบัติตามข้อ 3 ข้อ 4 และข้อ 7 ของประกาศ กระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญไว้ดังต่อไปนี้ (1) ประโยชน์ ใช้ทําความสะอาด ฆ่าเชื้อ ดับกลิ่น ให้สารคลอรีน และเป็นสารฟอกขาว (2) วิธีใช้ 1. สําหรับการฆ่าเชื้อในสระว่ายน้ํา 1. ให้เต็มวัตถุอันตราย ชื่อผลิตภัณฑ์ ลงในสระว่ายน้ําในตอนค่ํา เมื่อปิดสระแล้ว ห้ามเดิมลงในสระขณะที่มีผู้ใช้สระว่ายน้ํา 2. ให้ใช้วัตถุอันตราย ชื่อผลิตภัณฑ์..........ต่อน้ําในสระ........ลิตร ซึ่งจะให้ความเข้มข้นของคลอรีนอิสสระ อยู่ระหว่าง 1-3 ppm 3. น่าวัตถุอันตราย/ชื่อผลิตภัณฑ์...........ตามปริมาณที่คํานวณแล้วใส่ลงในถังเติมน้ําลงไป 10 เท่า ของวัตถุอันตราย ชื่อผลิตภัณฑ์ผสมให้เข้ากันแล้วนําไปเทลงในสระให้ทั่วโดยรอบแล้วทิ้งไว้ค้างคืน 4.ในตอนเช้าให้ตรวจวัดปริมาณคลอรีนอิสระว่าเป็นไปตามค่ามาตรฐาน ข้อ 2 2. สําหรับการซักผ้าขาว ควรสวมถุงมือขณะผสมวัตถุอันตราย ชื่อผลิตภัณฑ์ หรือขณะซักด้วยมือ 1. สําหรับการซักด้วยมือ ผสมวัตถุอันตราย ชื่อผลิตภัณฑ์ในอัตราส่วน.........ถ้วยต่อน้ําผสมผงซักฟอกหรือสบู่...ลิตร แล้วจึงนํา เสื้อผ้าลงซัก 2. สําหรับการซักด้วยเครื่องซักผ้า - เครื่องซักผ้าทั่วไปที่เปิดด้านหน้า ใช้วัตถุอันตราย/ชื่อผลิตภัณฑ์ ปริมาณ...............ถ้วย -เครื่องซักผ้าทั่วไปที่เปิดด้านบน ใช้วัตถุอันตราย/ชื่อผลิตภัณฑ์ ปริมาณ.............ถ้วย 3. สําหรับผ้าที่มีคราบเปื้อนซึ่งชักออกยาก ให้นําลงแช่ในวัตถุอันตราย/ชื่อผลิตภัณฑ์ที่เจือจางด้วยน้ําในอัตราส่วน..............ถ้วยต่อน้ํา............ลิตร ประมาณ 5 นาที แล้วจึงนําไปซักตามปกติ 4. สําหรับผ้าสีให้ทดสอบว่าสามารถซักด้วยวัตถุอันตราย/ชื่อผลิตภัณฑ์นี้ได้หรือไม่ โดยเจือจางวัตถุอันตราย ชื่อผลิตภัณฑ์..........ช้อนโต๊ะกับน้ํา............ถ้วย แล้วนําไปทดลองหยดลงบนส่วนที่มิดชิดของผ้าทิ้งไว้ 1 นาที หากสีของผ้าไม่เปลี่ยนแปลง แสดงว่าสามารถใช้กับวัตถุอันตราย/ชื่อผลิตภัณฑ์นี้ได้ 3. สําหรับทําความสะอาดพื้น ฝาผนัง เครื่องสุขภัณฑ์ และวัสดุ ทั่วไป 1. การทําความสะอาดพื้น ฝาผนัง เครื่องสุขภัณฑ์ และวัสดุทั่วไปผสมวัตถุอันตราย/ชื่อผลิตภัณฑ์.........ถ้วยต่อน้ํา..........ลิตร ขัดหรือเช็ดถูให้ทั่วพื้นผิวที่ต้องการ แล้วล้างออกด้วยน้ําสะอาด 2. การทําความสะอาดโถส้วมเทวัตถุอันตราย ชื่อผลิตภัณฑ์...........ถ้วยลงในโถส้วมแปรงให้ทั่วทิ้งไว้..........นาที แล้วล้างออกด้วยน้ําสะอาด 4 สําหรับฆ่าเชื้อ เทวัตถุอันตราย/ชื่อผลิตภัณฑ์........กรัม หรือมิลลิลิตร ลงในน้ํา.......... ลิตร ผสมให้เข้ากัน แล้วเช็ดหรือล้างสิ่งที่ต้องการทํา ความสะอาด ไม่ควรใช้วัตถุอันตราย ชื่อผลิตภัณฑ์ที่ผสมทิ้งไว้ นานเกิน 24 ชั่วโมง เฉพาะผลิตภัณฑ์ที่ให้ available chlorine 5,000 ppm ในกรณีต้องการฆ่าเชื้อไวรัส จะต้องผสมโดยเทวัตถุอันตราย/ชื่อผลิตภัณฑ์............กรัม หรือมิลลิลิตรลงในน้ํา.........ลิตร และแช่สิ่งที่ ต้องการทําให้ปลอดเชื้อ เป็นเวลาไม่ต่ํากว่า..... นาที (3) วิธีเก็บรักษา ปิดฝาให้สนิท เก็บไว้ในที่แห้งและมิดชิด ห่างจากเด็ก อาหาร สัตว์เลี้ยง เปลวไฟ ความร้อน สารประกอบพวกแอมโมเนียและสารอ๊อกซิไดซ์ (4) คําเตือน 1. ห้ามรับประทานหรือสูดดม 2. ขณะใช้ควรสวมถุงมือ และรองเท้า (แล้วแต่กรณีของการใช้) 3. ระวังอย่าให้ถูกผิวหนังหรือเสื้อผ้าก่อนการเจือจาง และอย่าให้เข้าตา หรือสูดดมก่อนหรือหลังการเจือจาง 4. ห้ามใช้วัตถุอันตราย ชื่อผลิตภัณฑ์นี้ร่วมกับผลิตภัณฑ์ที่ประกอบด้วยแอมโมเนียหรือกรด เช่น ผลิตภัณฑ์ทําความสะอาดโถส้วม ผลิตภัณฑ์ขจัดสนิม น้ําส้มสายชู 5. ห้ามใช้วัตถุอันตราย ชื่อผลิตภัณฑ์นี้กับผ้าไหม (silk) ผ้าขนสัตว์ (wool) ผ้าฝ้ายผสมขนแกะ (mohair) หนัง (leather) ผ้าใยสแพนเด็กซ์ (spandex) (สําหรับการซักผ้าขาว) 6. ภาชนะที่ใช้หมดแล้ว ควรทิ้งหรือทําลาย ห้ามทิ้งลงในแม่น้ํา คู คลอง แหล่งน้ําสาธารณะ (5) อาการเกิดพิษ (กรณีที่เป็นสารเข้มข้น) ระคายเคืองผิวหนัง นัยน์ตา ทางเดินหายใจ และทางเดินอาหาร (6) วิธีแก้พิษเบื้องต้น 1. หากถูกผิวหนัง ให้ล้างด้วยน้ําสะอาดจํานวนมาก ๆ หากยังมีอาการระคายเคืองอยู่อีก ให้ไปพบแพทย์ 2. หากเข้าตา ให้รีบล้างตาด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์ 3. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศบริสุทธิ์ 4. หากกลืนกินวัตถุอันตราย ชื่อผลิตภัณฑ์ ให้รีบดื่มน้ําหรือนมปริมาณมาก ๆ เพื่อเจือจาง จากนั้นรีบว่าผู้ป่วยส่งแพทย์ พร้อมภาชนะบรรจุ ฉลากหรือใบแทรกของวัตถุอันตราย/ชื่อผลิตภัณฑ์นี้ (7) คําแนะนําสําหรับแพทย์ (กรณีที่เป็นสารเข้มข้น) 1. ห้ามทําให้อาเจียน และห้ามใช้สารประเภท acid antidote 2. ให้รับประทานนม ไข่ขาว antacid หรือสารละลาย 1% Sodium thiosulfate ไม่ควรให้ sodium bicarbonate เพราะจะทําให้เกิดก๊าซคาร์บอนไดออกไซด์ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538 บรรเทา อื้อกุล(นายบรรเทา อื้อกุล)เลขาธิการคณะกรรมการอาหารและยา